fgho/hanse-kurrent-xvi-rawxml huggingface dataset:
1518-06-19_Rezess_(HAStK-RBA_Best__82_A10_e)

Vnd is endrechtlyken vorlaten sick de copman
na lude der article, bsunderen de cost, kledinge
dabelspill vnd frowkens bolangende, hebbenn,
holden, vnd reguleren schall
Js ok bowagenn, da de borgecopp, na lude gelesen
artikell, deme copmanne scholden vorbaden werden
were gans boswerich vnd wurde rekende to
vorderne des Cuntors Jodoch is dorch de hernn
Radessendebaden geslaten, dat men de Jenne, de mothwyllygen guder to borge copenn vnd oren creditoren
darmede entreisen Jn gener hensestadt lydenn
vnnd bschermen schall, dan dar to hebben vnd
holden dat se ore gelouiger botalen vnd to freden stellen
Des schates haluen, So de copman to Brugge van
deme copmanne de Engelsche guder vnd laken
to bergen antwerpen vnd Jn andere orde bynnen
dat lant des princen van Burgundien etc bringt
1518-06-19_Rezess_(HAStK-RBA_Best__82_A10_e)

heschet vnd de Egelsche copman meynt, sodane
schot nicht schuldich tho wesenn, Js ouermals gheslaten, vnd vorlaten, Dat de redere der Stede
szo men vorordem wert, scholen macht vnnd
bouell hebben, den copman van Brugge vnnd
Lunden, des hinderstelligen schates haluen dar
ouer se twistich Jn der fruntscup edder myt rechte
to schadenn vnd wer durch de irkant, der scall
yt by blyuenn
Dewyle denne gdachte artikell Annj xlvij etliker
mate duncker Js desulue durch de hern radessendebaden Jn dussen
wise vorclaret dat de copman van Lunden, van szodanen guderen, alsze he to Antwerpen Bergen off andere orde, Jn des Princen van Burgundien landen.
als hollant Zelant Brabant bringt vnd vnuorandert dar durch foret, deme copmanne to Bruggen gen
schot geuen schall Auers szo wat gudere de dar
bringt, de vpgeschlagen, vorkoft vnd vorandert werden
dar van schall de deme vorschreuen copmanne tho
Brugge dat Schot gelick anderen henseschen copluden
geuen vnd botalen
1518-06-19_Rezess_(HAStK-RBA_Best__82_A10_e)

Sodanne vormals durch de hernn Radessendebaden gemeyner Stede geratslaget, wat gestalt vnd
by wat myddel, dat gude Cuntor to Brugge
to hanthauende vnd dorch mercklyke reden
vornamen, dat it Cuntor to Brugge vth velen
orsaken, bsundern dat mercklyke Steder, wulle
yser victryell hude etc to Brugge to bryngende
vngeneget Jn generwis to vnderholden dan
nutter were datsulue to antwerpen dar doch
de copman wesen wolde, ok ytlyke vorsleghe
van densuluen van antwerpen, ores egenen
gemots myt geschickten Radessendebaden wen: Steder
to des copmans residentie behoff gemaket vnd
vorramet, to leggende vnd transfererende
Js durch den hern Bor: to Lubeck d vorgegeuenn
dat sodane bowage, deme Er: Rad to Lubeck vor¬
1518-06-19_Rezess_(HAStK-RBA_Best__82_A10_e)

geholden, de denne gans gerne, ok vor nutteste
ansege, dat men to Brugge dat Cuntor vnderholde Jodoch so de vormerckede dat etlike dreplike
Steder ore gudere, de van oldinges, tom Stapel
geforet, to Brugge to bringende sick boswerdenn
wolde dat Cuntor dar nicht geholden syn, late
sick derhaluen gefallen sodans to antwerpen
vmme dat men der Stede ordinantie nicht gehell lete
vndergaen, transfererde
Vnd is derhaluen gelesenn, dat ambegynne des
Recesses Anno xvj negestuorgangen myt den Radessendebaden
wen. Steder boramet vnd we de Jenne van antwerpenn dar mede men gehandelt gewesenn
ok Jn wat gstalt, de van antwerpen anfencklick van des copmans residentien geredet etc
Vnd synn furder gelesenn de concepte der priuilegien de men tobehoff der reseidentien vorrameth
1518-06-19_Rezess_(HAStK-RBA_Best__82_A10_e)

Vnd myt den van Antwerpen bosprakenn
de denn am dele angenamen, ok eynn dell
vnd de mercklikestenn als van Tollen frygh
tho wesennde an den Konynck vorwyseth
Lude M Jacobs de vucht F egen hantscryfft
de artikelwis, eyn tegen den anderen oeck
gelesenn
F pensionarij to antwerpen
Dewyle denne van noden vmme sodane vorrame
to vullentheende Jtlike dreplike radessendebaden der Stede
to vorordenen Js boleuet, dat de bouell hebben
scholenn, de vorrame to vorbeterende, ock huse
vnd platze, sundergen Sunte Johans plas, by der
munte, dar dat meyste dell der Stede to gheneget, to Jrwelende, vnd wes men densuluen
Jn bouell doende wert, afftorichtenn etc
Tor vesper als asmus stolte Schipper tho
hamborch vor de hernn Radessenebaden gekamenn vnd
1518-06-19_Rezess_(HAStK-RBA_Best__82_A10_e)

ome de article vth des copmans clachtenn one
bedrepende, gelesen, vnd so he sick denne ytliker
maten, myt notsaken entschuldiget Js demesuluen na bosprake, sodans to edes hant gelecht vnd
hefft desulue Asmus myt vpgerichteden vingere
etc rechten gestaueden edes, gesecht, dat he up datmal
vth notsaken vnd vorhinderinge, wedder windes
vnd waters Jnt Swyn tor Slus, nicht hefft zegelen konen vnd is dar mede vorlatenn
Dar negest hefft der Sindicus van meideburg
vth namen dersuluen vnd anderer ouerheidescher
Steder den hernn Radessendebaden etlyke gebreke vorgegeuen
vnd de to remedierenn bogeret Jn den ersten van
bosweringe Jn dem tollen des heringes to hamburg
Jtem dat ossen, botter, myt varlicheit to hamburg
gebrocht, van dar nicht vtgestadet werdenn
Jtem van vnordentlyker vracht vnnd vngelde
darsuluest
Jtem dat lichtuerdige lude darsuluest den herinck
packenn
1518-06-19_Rezess_(HAStK-RBA_Best__82_A10_e)

Jtem dat etlike deme gemeynen bestenn
tho vorfange de Schepe darsuluest spreken
vnd myt fracht boswerenn
Jtem dat dersulues de factor vnnd bouelhebbers
part hebben Jn den Schepen, dat syck nicht
botemet.)
Jtem dat de gemeyne copmann, myt nyen
tollenn bosweret
Jtem dat se mochten frijgh synn, vnd van
oren guderenn, beosten der mazer, gheen
schot deme copmanne geuen
Jtem van korne dat to hamburg gebracht vnd
dar vor gheringe, na willen dersuluen vorkofft etc
Jtem dat men grot gebrek fyndet Jnn
wichte vnd waghe
Jtem dat men myt dem ruter tolle to hamburg
bosweret
Jtem nyge bsweringe vp de figen gesettet
Jtem dat de schuldeners, de entlopen, Jn den
Steden geleydet
Jtem dat der gelykenn, de eyne der andern
vyant, nicht geleyden schole
1518-06-19_Rezess_(HAStK-RBA_Best__82_A10_e)

Jtem van der vndochdelyken packynghe der
gemeynen lobben myt konynges lobbenn etc
Als nu desulue her doctor Leonhardus Im ende
syner rede vorbenomede artykelle schrifftlyck
ouergeuen vnd dar na vmme darup bosprake
to holdenn sampt den geschicktenn ouerheideschen
Steden der Radessendebaden stede gegeuenn
Vnd als de Ersamen van hamburg sodane article
so vele de se bolanget to vorantworden angenamen
vnd vp den erstenn, durch genanten van hamburg
gsecht, dat men nicht befinden scholde, dat de
herinck tolle eniger mate bosweret vorhohet
dan itzundes nicht anders, dan van oldinges
1518-06-19_Rezess_(HAStK-RBA_Best__82_A10_e)

vpgenamen vnd nicht alleyne an heringe
dan van allen anderen guderenn de olde tolle
entfangenn worde
Dar entegen, van den van Brunswick doch eren
Sindicum gesecht, dat de vann Brunswick neffens
anderen ouerheideschen Stederenn Jn langer
bosittinge possession vel quasi vnd Jn brukynge
gewesen vor de last heringes nicht mer dan eynen
schillinck to vortollenn, weren ouers sodaner
possession Jnn dem se itzundes twe schillinghe
musten geuen gespoliert Bogerdende vor alle
wedder gerestituerdt to werdenn
De her Borgermester van hamburg hefft gesecht
dat gdachten tollenn, dem Juncker van Schouwenborch to qweme vnd als dem rade tho
hamburg, der ouerheideschenn Steder gebreke
1518-06-19_Rezess_(HAStK-RBA_Best__82_A10_e)

dar dusse artikell mede gewesenn togeschickt
hedden den tolner derhaluen angesprakenn
de denne borichtinge gedaen, dat van oldinges
her Jnn deme tollen twe schillinge vor de last
gegeuen, so were one ok anders nicht bwust etc
De vorbenomde her doctor replicerende gesecht, dat
de tolle genantem Juncker to behorede, lete yn
syner werde, ouers de vpstellinge were vann
den van hamborgh geschen etc
Vnd is darup vorlatenn, derwegen vann
dussem daghe an gdachtenn Junckere vann
Schouwenborgh to schryuen
De ersamen van hamburg, wolden by oren oldesten
vlijt vorwenden, dar gedachte Steder enyghe
gebreke by one hadden, scolden gebetert werden
1518-06-19_Rezess_(HAStK-RBA_Best__82_A10_e)

Willen oeck eyn flitich vpsent hebben darde
herinckwrakers der packinge acht hebben
scholenn, dat dar furder gen gebreck
schal by gefunden werdenn
Vp den ij artikell der vtgeuynge, ossen, botter
etc Js durch gdachten van hamburg gsecht, dath
men it dar mede helde, als Jn anderen Steden
wenner gen gbreck, leth men de gerne vth, wen
ouers kummer were, stunde vp reden, dat men
sodane guder nicht all uth geue, wo dem alle
wolden sodans ok an ore oldestenn dragenn
vnd twiuelden nicht, men wurde sick dar
Jnne gefuhlick schickenn
Js furder durch gdachte van hamborgh vp
den iij artikell, der vnbehorlyken vracht
1518-06-19_Rezess_(HAStK-RBA_Best__82_A10_e)

haluenn gesecht, dat one sodans vnbowust
wolden doch, oren oldesten dat myt den besten
Jnbringenn vnd dat to wandelnde vorarbeiden
Tom iiij, dat men to hamburg nicht mer neme
vor dat vath mummen, dan viij ß, vth, vnd
viij ß, dat ores bdunckenden vp redelyke mate
stunde
Vnd als sick de van Brunswick boswerth ok
den anderen radesendebaden to vele geducht, hebben de
van hamburg, dat sulue ok an ore oldesten to dragen angenamet Jn touersicht, men worde
de dinge na gelegenicheit wol metighenn
Des vofften articles haluen, hefft de herr Bor:
to hamburg, vorclaringe gdaen, dat sodane korne
1518-06-19_Rezess_(HAStK-RBA_Best__82_A10_e)

Als to hamburg gebrocht, vth older grewonte
vnd loueliker odinantienn Jn dusser gestalt
den bringers to gude vorkofft werde, dath
twe personen des rades, sodane korne estimerden
vnd samptlick myt den anderen to vorkopende
vndergaenn vnnd so dat ores bedunckendes
deme vorkopere gene nadele dar van gheschen
konde, datsulue hadden ok de van hamborgh
nicht alleynen vth oldem herkomende, dan
priuilegienn etc
Dar entegen durch den hern Bor: to magdeborgh
geantwordet, dat men to hamburg, dat korne so
geringe estimerde, vnd lege stellede, dat de
vorkopere nicht by blyuen konde, vnd so ytlyke
dessuluen, bauen eyn Jar nicht konde geduren
worde genodiget to ringem prise to uorkopende
weret ok dat de van hamburg sodans Jn priuilegien
1518-06-19_Rezess_(HAStK-RBA_Best__82_A10_e)

bauen syn touorsicht hadden were doch der
vorwantenisse vnd guder naberscupp
vngemetenn etc
Dat welke desuluen van hamborgh an oren
oldestenn vpt bodarfflykeste Jntobrynghenn
angenamenn
Der besweringe haluen myt nyen tollenn
Jm lande van Luneborgh Js vorlathenn
dat men derhaluen van dussem daghe an
den furstenn schryuenn schall
Vp den viij artykel, dat gdachte Steder bogern
vrygh to wesenn vann botalinge des Schates
beosten der maser etc Js durch de gemeyne
Radessendebaden geslatenn, dat se syck Jn botalynge des
1518-06-19_Rezess_(HAStK-RBA_Best__82_A10_e)

Schates na lude der Recesse vnd Jn sodaner
gstalt, als ander hense koplude hebbenn
vnd holden scholen vnd sick den Suderseschen de ok to mer malen sodans bogert
nicht lichmetich makenn vnd sick van
anderen copluden der hense affsundergenn
Jtem van deme gebreke Jn wichte vnnd
wage etc Js vorlaten, dat eyne Jder Stad
dar to flitich vpsent hebbe, dat eyneme
Jderen, he sy denne borgere edder frombde
glick gewagenn werde
Des xi artikels haluen de Vygen etc andrepende, Js vorlatenn, dat men de recesse
dar vann vpsokenn schall vnd is bowagen
dat sodans durch den copman to Brugge
wyll vorhandelt vnd bospraken wesenn
1518-06-19_Rezess_(HAStK-RBA_Best__82_A10_e)

Vp den xij vnd xiij article is durch de hernn
Radessendebaden boleuet, vorlaten vnd gslaten, dat men
de gennen, de motwilligen den luden dat ore
to borge affkopen, vnd dar na vpbreken, fugitif
werden vnd suluen schuldich bliuen in gener
Anzestat den vp richtlike ansprake vnd tosage
ok de eyner Stadt vyant wert, Jn der andern
ghenerwyssz geleiden schall
Jtem der vndochliken packinge haluenn
der Runden viskes myt konynges lobbenn
Js vorlaten dat men de olderlude der bargefarer derhaluen ansprekenn schall, dat sze
dat also vorfogenn, sodans mer vorbliue
vnd vprichtige packinge gesche
Sonnauende morgen to vij slegen Syn de Er:
van dantzick, nomptlick her hinrick wise Borgermester, her vlrick huxer ratman vnd Mester
1518-06-19_Rezess_(HAStK-RBA_Best__82_A10_e)

Ambrosius Storm Secreter by vnd neffens
vorschreuen hernn Radessendebanden to gewontliker malstede erschenenn
Vnd als de tusken de Ersamen van Brunswick
vnd Rige gelocert vnd gutlick wilkamenn
geheten vnd entfangenn
Hefft de her Bor: to dantzick na gewontlyker
irbedinge, ores langen vteblyuendes, dat one
de wynt entegen vnd sze lange Jn der Zee gewesen entschuldiget, vnd is de entschuldinge
vor redelick angeszeenn
Dar na is durch den hernn Bor: to Lubeck Jnth
lange vorhalt, wes vp desser dachuart, durch
de reder gemeyner Stede, bet her to vorhandelt
Sodenne Jm rade gfunden, ok eyndrechtlyken
boluet vorlaten vnd geslaten, dat na aller
gelegenicheyt vnd vorige bowage, dat Cuntor
1518-06-19_Rezess_(HAStK-RBA_Best__82_A10_e)

tho Brugge, generwis to vnderholdende den
to Antwerpenn to transffererende Ok derhaluen
vnd vmme des engelschen Cuntors willenn statlike bosendige tho doende
Were woll to betrachtende wo men sodans vpt
fuglixste, den van antwerpen mochte anbringen
de steder nicht vormerket wurden, dat de translatio
vnd residentie to antwerpen so nottrofftich, vp
dat se nicht gestiuet wurden harder vp tzyse vnd
ander priuilegien so men van one bogert, vnnd
noch nicht boleuet toholdende
Hedde eyn Ersamer Rat to Lubeck vor gut angesen
dewyle der tweferdicheyt haluen tuskenn den
wen. Steden vnd den van antwerpen, etlyke
handele, vnd bsundren Jm iar xvj schirst vorgangen, bynnen antwerpen geholden, dar denen
middele wo vorgesecht, der residentie des copmans
vorgeslagen vnd dorch Radessendebaden genanten wen. Stede
1518-06-19_Rezess_(HAStK-RBA_Best__82_A10_e)

Dewyle men vele vnd mennichuoldige vorkortinge Jn priuilegien to Brugge dar de copman
nicht wesen wyll, lede, Radessendebaden gemeyner hansesteder antodragen angenamen So stunden
vilgenannte W Stede, myt den van antwerpen
noch Jn bstande, bet to kerstmysse schrist komende wen denne Jn deme schyne, men szodane irringe, wechtoleggende, offt Jn wider
bestant to bringen so mercklyck Sendebot vpgebrocht, vnd de hern anderer stede, als beider
parte frunde Jn den handel slogen, dath
men vth sodanen gefuchlick vp de artycle, der
residentien kamen, dat ok sodane dagelestinge
nergen anders dan bynnen antwerpen vmme
mennichuoldiger rede willen geschen konde
vnd dat sodans vnuortogert vor bauonis
vp dat sodans mochte vnuorsprenget bliuen
Dar ane merckliken gelegen muste vullennbrocht werdenn
Eyn ersam rat to Lubeck vorscreuen, sage ok vor
nutte an, dat neffens den van Lubeck vnnd
1518-06-19_Rezess_(HAStK-RBA_Best__82_A10_e)

hamburg, de ersamen van coln Brunswick vnd
Dantzick dorch drepelyke radespersonen dat
genne dat vorscreuen is statlyken mede boschicken
dat ok myt eyner bosendinge, de translatie vnd
wes dar ancleuet vnd des Engelschen Cuntores
gebreke, mochten affgerichtet werdenn
De bekostinge moste de copman, deme sodans to
gude geschege, staen, den de vorbenomede Steder
mosten dat vorlach doen, bet so lange de copman
eyn iar edder twe Jn der residentie gewesenn dat men
alsdenne wo ermals geschen dubbelt Scot
vptellede
De ersamen van coln hebben bowagen dat vp
so korte tijt, beiderleye warue vnd handele
mit den engelschen vnd den van Antwerpen
nicht willen geholden wesen, gemerket, dat de
engelschen, gans swerlich tegen den heruest vth
de lande to forforderende, leten sick darumme,
1518-06-19_Rezess_(HAStK-RBA_Best__82_A10_e)

gefallen, dat men dat beth vpt foryar vorschoue Twyuelden nicht, ore oldestenn wurden
sick Jn der besendinge nicht weynich holden
De ersamen van Brunswick hebbenn bogert
men se myt der bosendinge wolde auerszeen
angemerket, dat sodans dorch de ander Stede
wol konde affgerichtet werden Jodoch dar it
den Steden also ratsam duchte vnd geleuede
wolden sick vngetwyuelt ore oldesten darto laten gebrukenn
De her Bor: to dantzick hefft anfencklick den
hernn Radessendebaden, der ercleringe haluen, wes vp
disser dachuart bet her vorhandelt, durch de
hern borg: to Lubeck gedaen vpt fruntlixste gdancket
Vnd gesecht, sodenne de gemeynen Stede gheslatenn, dat men dat Cuntor to Antwerpen
scholde transfereren etc were mercklyken tho
1518-06-19_Rezess_(HAStK-RBA_Best__82_A10_e)

betrachtende wat vnderschedes tuschen denn
Brabanderen vnd vlamyngen, Jtem wat schoner priuilegia, de copman Jn flanderen vorlesende wurde, Jtem wo de flamyschen lakenen Jn der
hochdutschen hande kamen mochten etc vnd dat
syn oldestenn, mercklike consultatie darup geholden
vnd yn generwis de translatie vor nutte angesen
so konde he myt synen medegeschickten, desulue
translatie ok nicht mede bowilligen, den vorseden
sick van wegen der van dantzick, dat Cuntor to
Brugge na vormoge to helpen vnderholden vnd
so einem yderen bowust, dat ore grote schepe Jnt
Swyn nicht segelen konen wolden de hauene
gdachten Swynnes myt kleynen vnd darto gefuchliken Schepen vnbesorcht nicht latenn
Konden sick ok der bosendinge Jn generwis vorseggen, ok hedden de van dantzick sodane clacht des
engelschen copmans nicht gehoret, darumme szodane statlike bosendinge van noden dan en were
denne vp des schepes willen, dorch de van stralsz¬
Sunde angehalt, darvmme se ok Jn Engelant scaden
geleden, vnd ore bussen vorentholden, Slutende
1518-06-19_Rezess_(HAStK-RBA_Best__82_A10_e)

nenerleywis to vulborden Jn de translatie
noch vele myn Jn de bosendinge, denne bogerende, de vam Szunde also to vnderrichtende
se de dinge also vorfogeden, dat orenthaluen
andere coplude schadens mochten vorhauen bliuen
Darup dorch den hern Bor: to Lubeck gesecht, dat de
Radessendebaden dar entegen, die residentie to Brugge vnd
translatie merckliken bowagen, ok dat genne
wes van one also vorhalt ripliken botrachtet, vnd
eyn Er: Rat to Lubeck, allen mogliken flijt myt der
daet ok vorwendet, dat Cuntor to Brugge mochte
gehanthauet werden, vnde noch Jegenwordigen
dar to nicht alleyne geringer, den gans gewylliget, Jodoch weren de ander Steder, ore guder
tom Stapel to forende vngemotet Sodaner gestalt, dattet de not forderde dat Cuntor, off
hell h to vorlatende (dat mercklike boschimpinge
hoen vnd nadell Jnbringen wolde) off anders
worhen to transfererende, dar denne uth dhe
vorlegginge des cuntors to antwerpen, vor nutsam
vnd bodarue angesen, vorlaten vnd boleuet
1518-06-19_Rezess_(HAStK-RBA_Best__82_A10_e)

Weren ok Jn engellant, des angeholden Schepes halue
dorch de vam Stralssunde nicht der van Dantzick
den van Lubeck, rostock, stralessundt vnd wismer
coplude Im dele to Lunden Jn clacht geholden vnd
eyn dell personlick arresterdt, dat den oren nicht
so groflick wo angetagen, to schaden keme dat
men derhaluen also, die boschickynge vorlede
Na velen anderen reden ys durch gemeynenn
Radessendebaden, dat der rede haluen vnd dat men vpt nye
de article beider Cuntore den Ersamen van dantzick
vorlesen scholde eyne merckliyke tyt vorlust Jnhedde,
vorlaten, dat men beyder Cuntor gebreke den gedachten van dantzick ouergeuen scholde (deme ok
so geschen) vme sick dersuluen destebet to Jnformerende vnd denne des besten to beramen etc
Tor vesper als de hernn Radessendebaden to rade geseten
hebben de ersamen van dantzick gesecht Sze
hedden de artikel ouergesen, vnd nicht bemodet
1518-06-19_Rezess_(HAStK-RBA_Best__82_A10_e)

dat desuluen, sodane swarheit an sick hedden
wolden derhaluen van noden syn, de yn ryplykerem bodenck to betrachtende, laten syck doch
wol gefallen, dat men anderewerue mytlerer
tijt vorneme
Van wegen des ersamen rades to Lubeck gesecht So
denne sick de tijt vaste vorlopen, were eyn
ersame rat dar Jnne geduldich Jodoch bowoge
de anderen Radessendebaden hir lange tor stede gewesen etc
Vnd is durch gemeyne reder der Stede enthdrechtlykenn vorlaten, so wat vormals
Jn dusser dachuart dem gemeynen bestenn
to gude geslaten, geordiniert vnd vorlathenn
dat idt dar by blyuen schall
Js ok gdachten van dantzick, de article annj
lxxxvij dar Jnne declaration, wat stapelguder
gelesen, vnd van densuluen Jn bodenck genamen
1518-06-19_Rezess_(HAStK-RBA_Best__82_A10_e)

Dar na is gelesen de vpgesochte artikel Annj
vij wo de Vigen etc to uorkopende Jtem vntzegold vnd is desulue so to vnderholden nha,
syner forme boleuet, vnd van nye vpgerichtet
vnde volget hyr na Datmen hirnamals Jn den
Steden, van der hanse, nicht anders de vigen off rossynen schal mogen vorkopen
sunder tor wicht To wetende, dat eyn islick koppel vigen noch vor ijc punt vnde den
korff rossynen vor jc punt, vorkofft scolen werden, wes so auer geringer yn der wicht
gfunden, datsulue is deme vorkopere Jm to vorkorten, alles by pene, dat gut der
Stat, dar it anders gschutt, to uorboren, vnde is sodans yn den Steden van der anze
to uorkunden, sick eyn ider dar na moge hebben to gerichten.)
Des vntzegoldes haluen is vorlaten, dat men Jn eyner Jewelken Stat van der
Anze, by den kremeren vnd andernn dar des van noden bestellen scal, hir namals dat vntzegolt, vnd vntzesuluer nicht anders dan by der wicht to uorkopenn
vnde eynen ideren de vntze ij lot collensch Jn golde edder suluer by vorlust des gudes
vnd sustz na wodanicheit to straffen to ghewarenn.)
Syn ok gelesenn de entschuldinge der van Torn
vnd Elbingen, de mede boleuen, allent wes Jn dusser
dachuart geslaten, vnde syn desuluen vp der Ersamen
van dantzick, dergelyken, der van dorpte vp der van
Ryge, colberge vnnd gripeswolde, vp der vam Sunde
Radessendebaden anbringen, vor gnochsam erkant, derghelyken ok der van padelborne
1518-06-19_Rezess_(HAStK-RBA_Best__82_A10_e)

Mandage morgen syn de Ersamen van munster
nomptlykenn Er hermenn herde kemerer
vnd Steffen Rodde Ratmann neffens vnd by den anderen hern Radessendebaden vp voriger malstede erschenen, vnd als de twisken de Ersamen vann
Luneburg vnd Gosler, gesettet vnd fruntlyck wylkame geheten
Hebben desuluenn na gewontlyker erbedinge
gesecht, dat sze der Ersamen van Lubeck vnd
anderer wen. Steder vorschryuinge na gantzer menynge bedacht, desse loffwerdige dachuart vp angestellede tijt to beschickende, dewyle se ouers mercklyken vorhindert, ock Jn etlyken
vnwillen myt orem landesfursten vnd bisscupp
gestanden, derhaluen an syne gnade to schicken
genodiget, dar ouer bether sick ore tokumpst
vorwylet, alsdenne ore oldesten, durch etlyke
frunde borichtet, dat de van munster Jnn der
vordechtnysse by gemeyner Stede Radessendebaden, dat sze
neffen den Suderseschenn Steden, eyne vntemelike vorsammelinge, de de gemeyne mann
1518-06-19_Rezess_(HAStK-RBA_Best__82_A10_e)

de nye hense nomet, geholdenn So hedde de Rat
to munster ore personen, hir to erschynende vnd
dar van entschuldinge to doende, vorordent, vnd
hadde desse gestalt Alsz men den Rat to munster
geuorderet vmme de dach to Emberick to beschicken
hadden vth gener anderen, dan menynge
oren Secretarium darhen vorfertiget vnd als
desulue dar nicht to gelaten, were wedderumme
gekamen, vnd den Recess heym gebracht, de den
Steden ok so sick vorsagen to geschicket were, szo
dat sze der vorsammelinge nichtes anders to donde
gehat Bogerende, se derhaluen ok nicht anders
dan mit den bestenn to bedencken vnd vor enthschuldiget hebben etc
Na bosprake is densuluen gesecht, dat men syck
generwis vorszeen hadde, de van Sost Munster
vnd Hamme, sodaner vntemelyken vorsammelinge
schulden mede bekummert hebben Dewyle sze
ok oren Secreter dar henne gesonden, hadde sick
billiger getemet, men one hie tor stede geschicket
1518-06-19_Rezess_(HAStK-RBA_Best__82_A10_e)

Nademe alle, leten de hernn Radessendebaden, datsuluen Jn
syner werde, vnd segen vp dytmal ore enthschuldinge vor gut an etc
Dar na als de breue vth der vorsamelinge tho
Emberick an Radessendebaden gemeyner Stede gescreuen
neffens Jnuorslatenen articlen geleszenn Js
dorch gemeyne Steder bowagenn, dat szodane
vorsamelinge vntemelick, vnd der vorerkanth
dar de Jn den dordendelen der hanze ouermals
geschege, wurde rekende to vorderue der Anze etc
Vnd als derhaluen, consultatie gheholdenn
vnd gdachte vorsammelinge van den Ersamen
van Coln, etliken mate Jnt beste gekeret wowol
dat de van gemeynen Radessendebaden vor vnborlick erkant
ok desuluen Stede ores vthblyuendes van etlyken
entschuldiget Js na velen reden endrechtlykenn
gslaten, dat genompte Stede vnd andere des collenschen dordendels der entschuldinge nicht noch¬